
РЕПУБЛИКА БЪЛГАРИЯ

Министерство на здравеопазването

Регионална здравна инспекция гр. Видин

О Б Я В Л Е Н И Е

за провеждане на конкурс за назначаване на държавен служител на длъжността „Главен секретар” на Регионална здравна инспекция – Видин

РЕГИОНАЛНА ЗДРАВНА ИНСПЕКЦИЯ гр. Видин, със седалище и адрес: гр. Видин, ул. „Цар Симеон Велики” № 76 на основание на чл. 10а, ал. 2 от Закона за държавния служител, във връзка с чл. 14, ал. 1 от Наредбата за провеждане на конкурсите за държавни служители и Заповед № РД – 69/02.04.2018 г. на Директора на РЗИ гр. Видин:
ОБЯВЯВА КОНКУРС ЗА:
1. Длъжност, административна структура:
 „Главен секретар” на РЗИ гр. Видин
2. Минимални и специфични изисквания, предвидени в нормативните актове за заемане на длъжността:
2.1. минимална образователна степен, необходима за заемане на длъжността: магистър;
2.2. минимален професионален опит за заемане на длъжността: 6 (шест) години или ранг І (първи) младши;

2.3. специалности, по които е придобито образованието: медицина, дентална медицина, право, икономика, публична администрация или здравен мениджмънт.

3. Допълнителни изисквания за заемане на длъжността:

3.1. Компютърна грамотност

4. Начин на провеждане на конкурса: 
Защита на концепция за стратегическо управление на тема „Структура, организация и контрол върху дейността на администрацията на Регионална здравна инспекция гр. Видин” и интервю.

5. Необходими документи за участие в конкурса:

5.1. Писмено заявление за участие в конкурса, съгласно Приложение № 2 към чл. 17, ал. 1 от НПКДС;

5.2. Декларация по чл. 17, ал. 2, т. 1 от НПКДС, от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;
5.3. Копия от документи за придобита образователно-квалификационна степен „магистър“ по специалност, която се изисква за длъжността;

5.4. Копие от документите, удостоверяващи продължителността на професионалния опит;

5.5. Копие от документ за придобит ранг /ако притежава такъв/;

5.6. Копие от документ, удостоверяващ придобита квалификация по компютърна грамотност /ако притежава такъв/.
Документите, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България.

6. Място и срок за подаване на документите: 
Заявлението и приложенията към него се подават лично от всеки кандидат или чрез пълномощник с нотариално заверено пълномощно всеки работен ден от 08:30 до 17:00 часа в канцеларията на РЗИ гр. Видин на адрес: гр. Видин, ул.”Цар Симеон Велики” № 76, ет. 1, стая № 6 
При подаване на документите на кандидатите се предоставя длъжностна характеристика за конкурсната длъжност.
7. Срок за подаване на документите: от 23.05.2018 г. до 04.06.2018 г.
8. Общодостъпно място, на което ще се обявяват списъците и всички съобщения във връзка с конкурса: информационното табло, намиращо се в административната сграда на РЗИ - Видин с адрес: гр. Видин, ул.”Цар Симеон Велики” № 76, ет. 1 и на интернет страницата на инспекцията - www.rzi-vidin.net.
9. Размер на основната заплата за длъжността: от 600 лв. до 2100 лв. 

10.  Кратко описание на длъжността – ръководи, координира и контролира функционирането на общата и специализираната администрации в РЗИ – Видин в изпълнение на законните разпореждания на директора на РЗИ – Видин; организира разпределението на задачите за изпълнение между административните звена; осъществява общ контрол по изпълнението на възложените задачи; утвърждава длъжностните характеристики на служителите; организира извършването на атестацията на служителите; организира и координира дейностите по обучение на служителите в РЗИ; организира и координира дейността по предоставяне на информация на трети лица; организира и отговаря за стопанисването и управлението на ползваните недвижими имоти и движими вещи, предоставени на РЗИ-Видин и следи за законосъобразното и целесъобразното разходване на финансовите и материалните средства на инспекцията.
